Short n' Sweet

Short n' Sweet הוא אלבום האולפן השישי של הזמרת-יוצרת האמריקאית סברינה קרפנטר. האלבום יצא לאור ב-23 באוגוסט 2024, על ידי חברת התקליטים איילנד רקורדס.

== רקע ==
בפברואר 2024, קרפנטר אישרה שהיא נמצאת בתהליך עבודה על אלבום חדש. קרפנטר חשפה שהיא מרגישה חופשייה ונרגשת יותר לגבי תהליך הכתיבה שלה, תוך שהיא מתמקדת בכנות ואותנטיות במקום בגבולות ז'אנריים. היא ציינה שגם באלבום הקודם שלה, Emails I Can’t Send, היו ז'אנרים מגוונים, והיא מתכננת להמשיך בכיוון הזה. קרפנטר דיברה על החשיבות של הקשבה לאינטואיציה שלה במהלך העבודה על האלבום הקודם, והבינה שעליה לעקוב אחרי דברים שמרגשים אותה, בין אם הם חיוביים או שליליים. האלבום Emails I Can’t Send שיצא בשנת 2022 כלל להיטים כמו "Nonsense", "Feather" ו-"Because I Liked a Boy". האלבום הגיע למקום ה-23 במצעד הבילבורד 200, שזהו מיקום השיא הגבוה ביותר של קרפנטר במצעד אי פעם.<ref></ref>

קרפנטר הוכרזה כחלק מהפסטיבל האמריקאי פסטיבל קואצ'לה ב-16 בינואר 2024<ref></ref> לאחר שחשפה שיר חדש באמצעות שלטי חוצות,<ref name="glitter"></ref> היא חשפה שהיא תוציא את השיר "Espresso" ב-11 באפריל, כ"שיר קטן" לפני הפסטיבל.<ref></ref> ב-3 ביוני 2024, הכריזה קרפנטר על יציאתו של אלבום האולפן השישי שלה Short n'Sweet, במקביל נחשפה עטיפתו.<ref></ref><ref></ref>

== קידום ==
ב-21 באוגוסט 2024, קרפנטר שיתפה טיזר של קליפ לשיר "Taste", הכולל את ג'נה אורטגה. הטיזר הושמע באמצעות פיצ'ר חדש באינסטגרם, המאפשר למשתמשים להוסיף שירים ישירות לפרופיל שלהם, בדומה לעדכון ה-Y2K בהשראת מייספייס.<ref></ref> בקליפ, קרפנטר נראית תופסת סכין ממיטה מלאה בכלי נשק, ולאחר מכן נכנסת לבית, עולה במדרגות ורואה את אורטגה במקלחת עם גבר. קרפנטר פותחת את וילון המקלחת ומסתערת על אורטגה. "Taste" יצא לאור כסינגל השלישי מתוך האלבום. הקליפ בוים על ידי דייב מאיירס ומציג את שתי הנשים מנסות להרוג זו את זו שוב ושוב, בהשראת הסרט "המוות נאה לה", ובסופו של דבר מתנשקות.<ref></ref><ref></ref>

התקיים פופ אפ בלעדי בלוס אנג'לס ב-Complex LA, בין התאריכים 23–25 באוגוסט, שבו ניתן לרכוש סחורה בלעדית ממותגת של האלבום, כולל חולצות, כובעים, דיסקים ותקליטים.<ref name=":3"></ref>

== הוצאה ==
ניתן לרכוש את האלבום בגרסאות תקליט, תקליטור וקלטת שמע, ויש ארבע גרסאות שונות של תקליטים, כולל גרסה בצבע כחול וגרסת תמונה של קרפנטר עם שמלה ורודה ונשיקות ליפסטיק על הגב.<ref name=":0"></ref> הגרסה הבלעדית של טארגט כוללת ויניל במהדורה מוגבלת בצבע ורוד מסטיק עם פוסטר אספנות הנכלל באריזה.<ref name=":3" /> קרפנטר עיצבה את עטיפת הויניל בהשראת סגנון רטרו יחד עם אחותה שרה, דנה גוטליב וצ'ייס שוברידג'.<ref name=":6"></ref>

קיימת רצועת בונוס בשם "Needless to Say" בגרסת הוויניל הלבן של האלבום.<ref name=":0" /> הרצועה וגרסת הדמו של השיר "Taste" היו זמינות להורדה בחנות האינטרנטית של קרפנטר לזמן מוגבל. ב-30 באוגוסט 2024 קרפנטר שחררה רצועת בונוס להורדה בלבד בשם "Busy Woman" מתוך האלבום. קרפנטר הודיעה על השקת השיר בפוסט ברשתות החברתיות, בו הביעה צער על כך שלא הצליחה לכלול את השיר באלבום המקורי והודתה למעריצים על תמיכתם.<ref name=":6" />

== הרכב ==
האלבום כולל 12 שירים ואורך כולל של 36 דקות.<ref name=":4" /> האלבום משלב מספר ז'אנרים שונים כמו פופ, R&B, קאנטרי, דיסקו, רוק אלטרנטיבי ולואו-פיי.<ref></ref><ref name=":1"></ref><ref name=":4"></ref> קרפנטר כתבה כל שיר באלבום יחד עם איימי אלן ושיתפה פעולה עם כותבי שירים ומפיקים כמו ג'וליה מייקלס, ג'ק אנטונוף ואיאן קירקפטריק באלבום זה.<ref name=":0" /><ref></ref>

האלבום חוקר היבטים שונים של אהבה כולל אהבת אמת, אהבה טיפשית, תשוקה, נקמה, בגידה ושברון לב. המילים מכילות שפה בוטה, רמיזות מיניות והנחות הומוריסטיות.<ref name=":4" />

השירים באלבום הם קצרים, רובם באורך של שלוש דקות בלבד.<ref></ref> האלבום מאופיין בשילוב של גיטרה אקוסטית עבור השירים האינטימיים יותר, וצלילים יותר סקסיים עבור הרגעים הפרובוקטיביים.<ref name=":2"></ref> קרפנטר הסבירה כי היא קראה לאלבום Short n' Sweet בגלל מערכות יחסים קצרות שהשפיעו עליה באופן משמעותי, ולא בהכרח בגלל שהיא נמוכה.<ref></ref>

האלבום משלב השפעות של אמנים כמו שאניה טוויין, דולי פרטון, אריאנה גרנדה, טיילור סוויפט והאנה מונטנה עם נגיעות של בילי אייליש בעבודת ההפקה.<ref name=":1" /><ref></ref><ref name=":4" />

=== שירים ===
השיר "Taste" הוא שיר רוק אלטרנטיבי המעביר רגשות של קנאה ורצון לנקמה רגשית, תוך שימוש במטאפורה של "טעם" כדי לסמן השפעה מתמשכת. המילים מבטאות כיצד חוויות העבר ממשיכות להשפיע על הדינמיקה הנוכחית של מערכת היחסים החדשה של בן הזוג לשעבר.<ref name=":4" /> השיר "Please Please Please" עוסק במתח בין פגיעות רגשית לבין הרצון לשמור על תדמית ציבורית חיובית. השיר "Good Graces" הוא שיר R&B-פופ בהשפעת שנות ה-90 הבוחן את החשיבות של שמירה על כבוד עצמי וכוח בזוגיות, תוך הדגשה את היכולת לעבור מחיבה לניתוק על סמך התנהגות בן הזוג.

"Sharpest Tool" – השיר חוקר את התסכול ממערכת יחסים בעייתית וחוסר בתקשורת. המילים מתארות בן זוג שאינו אמין, מה שמוביל לבלבול ולהרגשה של חוסר ודאות. הנושא שחוזר על עצמו הוא הימנעות מטיפול בבעיות. השיר מדגיש את השפעת השתיקה והמניפולציה הרגשית, בסופו של דבר מבטא תחושה עמוקה של פגיעה וחוסר שביעות רצון מהתעלמות. השיר "Coincidence" משקף את התסכול של קרפנטר לגבי הדפוסים החוזרים על עצמה ביחסיה הרומנטיים. המילים מתארות נוכחות חוזרת ונשנית של מישהו מהעבר, ומדגישות כיצד הופעתו הפתאומית והשפעתו המתמשכת משבשים את חייה. למרות הניסיונות להמשיך הלאה או להבין את המצב, קרפנטר מבחינה כיצד ההיגיון הבריא לא מתפקד כשנראה שהתנהגותה חוזרת ללא הרף לדפוסים מוכרים ומתסכלים. השיר "Bed Chem" חוקר את ההתרגשות והציפייה של קרפנטר לגבי הכימיה הרומנטית והפיזית הפוטנציאלית עם מישהו שפגשה לאחרונה. המילים מדגישות את ההיקסמות שלה מהאדם, ומתארות כיצד האינטראקציה והחיבור שלהם נראים מבטיחים ואינטנסיביים.

השיר "Espresso" מתרכז סביב היחס הבטוח והשובב של קרפנטר כלפי מי שמאוהב בה. המילים מתארות כיצד האדם הזה חושב עליה כל הזמן, ומשווה את ההשפעה שיש לה עליו לאספרסו. השיר מתאר את קרפנטר כבטוחה בעצמה ולא מפחדת מייאוש או השקעה רגשית מוגזמת, תוך שימת דגש על יכולתה לעניין ולהשפיע על האדם. השיר "Dumb & Poetic" מותח ביקורת על מישהו שמנסה להציג את עצמו כנאור ומתוחכם אך אינו ניחן בבגרות והבנה אמיתיים. המילים מתארות את האדם כיומרני ומניפולטיבי, המשתמש ברגשותיו ובז'רגון העזרה העצמית שלו כחזית כדי לכסות את התנהגותו האמיתית. קרפנטר מאוכזבת מהניסיונות שלו להיראות עמוק ואמפתי מבחינה רגשית, ומצביע על כך שתכונות אלו אינן מפצות על היעדר אחריות ובגרות אמיתית. השיר "Slim Pickins", הנוטה לכיוון הקאנטרי, מבטא תחושה של תסכול והתפכחות מדייטינג ומערכות יחסים. קרפנטר משתמשת בהומור ובסרקזם כדי להתמודד עם חוסר שביעות הרצון שלה, ומתלוננת על איכות האפשרויות הזמינות ועל היעדר קשרים אמיתיים.<ref name=":4" />

השיר "Juno" הוא ביטוי ופרובוקטיבי לתשוקה מינית ולפלרטוט. המילים מתארות רצון לאינטימיות רגשית ופיזית כאחד, עם גישה שובבה ונועזת. הנושא החוזר על עצמו הוא הרעיון של העמקת הקשר באמצעות חוויות אינטימיות, והשיר מעביר תחושה של התרגשות וציפייה לחקר הרצונות הללו. השיר "Lie To Girls" עוסק בנושא הונאה במערכות יחסים. הוא מבקר את האופן שבו אנשים, במיוחד נשים, מרמים את עצמם לעיתים קרובות ומקבלים שקרים מבני הזוג שלהם כדי לשמור על הזוגיות. המילים מדגישות כיצד אנשים מסוימים עשויים לתרץ או להתעלם מהטעויות ומחוסר היושר של בן הזוג שלהם, להמציא תירוצים ולהפוך מצבים בעייתיים למשהו יותר קל לעיכול. השיר "Don't Smile" הוא בלדה שמושווית לסגנון של ג'נט ג'קסון, העוסקת בתוצאות של פרידה וברגשות הקשורים בה. המילים מבטאות תחושה של עצב עמוק ומרירות על מערכת יחסים מהעבר, ומדגישות את הכאב בלראות את בן הזוג ממשיך הלאה עם מישהו חדש.<ref name=":4" />

רצועת בונוס בשם "Busy Woman" יצאה כשבוע לאחר צאת האלבום, והיא נכתבה יחד עם ג'ק אנטונוף ואיימי אלן, שהשתתפו גם ביצירת האלבום המקורי.<ref name=":6" />

== ביקורות ==

האלבום זכה לביקורות מעורבות של מבקרי המוזיקה.<ref name=":5"></ref>

ויקטוריה סגל מ"הטיימס" העניקה לאלבום ביקורת של ארבעה כוכבים, תיארה אותו כ"פופ חכם מתחת לרדאר" וציינה את תנודות מצב הרוח שלו בין תשוקה עזה, עצב וזעם. סגל שיבחה את קרפנטר כ"סוג דולי פרטון שך דור ה-Z" בשירים "Coincidence" ו-"Slim Pickins". הלן בראון מ"אינדפנדנט" גם העניקה לאלבום ארבעה כוכבים, והדגישה את תמהיל הז'אנרים שלו כולל פופ טיקטוק, רוק קל, קאנטרי ו-R&B. בראון תיארה את "Taste" כ"נתח מבריק להפליא של רוק FM" ו"Coincidence" כמזכיר את ג'וני מיטשל. במגזין "Clash" נתנו לאלבום ציון 7/10, והכירו בו ככניסה משמעותית לדיסקוגרפיה של קרפנטר, אם כי צוין שהוא פחות ממכר ורגיש בהשוואה ליצירות קודמות.

אל האנט מ-The Standard דירג את האלבום בשלושה כוכבים, ביקרו אותו כ"בהיר ורענן" אך חסר תעוזה וציין שהוא מרגיש "קל משקל ונגזרת [של עבודה אחרת]" בהשוואה לסינגל "Espresso". אמילי בוטל מהעיתון "The i" דירגה את האלבום בשני כוכבים, וביקרה אותו כ"נשכח לחלוטין" עם חוסר "יושרה מוזיקלית" ו"רעיונות מוזיקליים מעניינים".<ref name=":5" />

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Short n' Sweet
!מדינה
!תאריך
!פורמט
!חברת תקליטים
!מקור
|-
! rowspan="2" |כלל העולם
|23 באוגוסט 2024
|הורדה דיגיטלית • הזרמת מוזיקה • תקליטור • תקליט • קלטת שמע
|איילנד רקורדס
|<ref>
* 
* 
* 
* 
* 
</ref><ref>
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי סברינה קרפנטר
קטגוריה:אלבומים באנגלית
קטגוריה:אלבומים שהופקו על ידי ג'ק אנטונוף
קטגוריה:אלבומי חברת איילנד רקורדס